વર્ષ 2008માં એક કા તીન કરી આપવાના રૂ. 1,200 કરોડના અશોક જાડેજાના કૌભાંડને દસ વર્ષ પુરા થઇ ચુક્યા છે ત્યારે જાડેજા સામે 32 કેસોમાં GPID (ગુજરાત પ્રોટેક્શન ઓફ ઈન્વેસ્ટર્સ એક્ટ)એક્ટની કલમ લાગતી હોવાની અરજી સીઆઇડી ક્રાઇમે ગ્રામ્ય જ્યુડિશિયલ કોર્ટમાં કરી છે. જો કે, સીઆઇડીની અરજી ત્રણ મહિનાથી તારીખો મળી રહી છે. હવે આ મામલે વધુ સુનાવણી 30મી જૂનના રોજ યોજવામાં આવશે. બીજી તરફ, ઇડી પાસે જાડેજાના 19 કેસોના દસ્તાવેજ છે જે પરત આવી રહ્યાં નથી તેથી તેમાં જીપીઆઇડી એક્ટની કોઇ જ કાર્યવાહી થઇ નથી. જોકે, તે કેસોના દસ્તાવેજ સીઆઇડીને મળશે ત્યારે તેમાં પણ એક્ટનો ઉમેરો કરવા કાર્યવાહી કરાશે તેમ સીઆઇડી ક્રાઇમે જણાવ્યું છે. ઉલ્લેખનીય છે કે, જીઆઇપીડી એક્ટ લાગ્યા બાદ જાડેજાની વિવિધ મિલકત સિઝ કરવામાં આવશે અને તે મિલકતની હરાજી કરી તેની ઉપજેલી રકમ ભોગબનનારાઓને આપવામાં આવશે.